Държавен вестник, бр. 94, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  94
2. осигурява функционирането на специ­
ализирано звено за аварийно реагиране;
3. прогнозира радиационните последици, 
анализира и оценява данни за радиационната 
обстановка и предлага решения за прилагане 
на защитни мерки за населението;
4. при аварийна обстановка извършва 
специализирани радиационни измервания с 
разполагаемата апаратура и предоставя ре­
зултатите на ГДПБЗН – МВР.
(18) Държавното предприятие „Радиоак­
тивни отпадъци“:
1. осигурява функционирането на спе­
циализирано звено за аварийно реагиране, 
включително технически средства за работа 
в условия на тежка радиационна обстановка;
2. участва в радиационните измервания 
за оценка на обстановката в засегнатите от 
аварийната обстановка райони;
3. извършва превоз на радиоактивни матери­
али и отпадъци с разполагаемите специализира­
ни транспортни средства в случай на ядрена и 
радиационна аварийна обстановка, включително 
дезактивация на съоръжения и оборудване, за­
мърсени с радиоактивни вещества при ядрена 
или радиационна аварийна обстановка;
4. участва при вземане на решения и пред­
лага на ГДПБЗН – МВР мерки, свързани с 
ликвидиране на последиците и управлението 
на радиоактивни отпадъци, възникнали в ре­
зултат на ядрена или радиационна аварийна 
обстановка.
(19) Председателят на Държавната агенция 
„Държавен резерв и военновременни запаси“ 
поддържа резерв от средства за дезактивация, 
храни и облекла за нуждите на реагирането 
при ядрена или радиационна аварийна об­
становка в съответствие с изискванията на 
външния авариен план.
(20) Председателят на Централния коопе­
ративен съюз поддържа резерв от хранителни 
продукти за нуждите на реагирането при яд­
рена или радиационна аварийна обстановка 
в съответствие с изискванията на външния 
авариен план.
(21) Българската национална телевизия 
и Българското национално радио планират 
и поддържат готовност за излъчване на из­
вънредни съобщения и указания за поведе­
ние и действия на населението при ядрена 
или радиационна аварийна обстановка по 
искане на МВР.
Г л а в а  т р е т а
АВАРИЙНО РЕАГИРАНЕ
Раздел I
Ред за аварийно реагиране
Чл. 22. (1) Аварийното реагиране е пред-
приемане на действия за ограничаване и 
намаляване на последиците от авария върху 
здравето и безопасността на персонала и насе­
лението, качеството на живот, материалните 
ценности и околната среда, както и е основа 
за възстановяване на нормалните условия за 
социален и икономически живот след ликви­
диране на последиците от аварията.
(2) Практическите цели на аварийното 
реагиране са:
1. установяване на контрол върху развитието 
на аварийната обстановка;
2. ограничаване и/или ликвидиране на 
последиците от аварията;
3. предотвратяване на възникването на 
детерминистични ефекти за персонала и 
населението;
4. своевременно и подходящо третиране 
на облъчените лица;
5. намаляване на вероятността от възник­
ване или ограничаване, доколкото е практи­
чески възможно, възникването на стохастични 
здравни ефекти за населението;
6. предотвратяване или ограничаване, до­
колкото е практически възможно, възниква­
нето на нерадиационни рискове за персонала 
и населението, като отделяне на токсични 
вещества при пожар, взривове, наводнения, 
срутвания и др.;
7. опазване, доколкото е практически въз­
можно, на имуществото;
8. подготовка за възстановяване на соци­
алния и икономическия живот.
Чл. 23. (1) Лицензиантът или титулярят на 
разрешението поддържа постоянна готовност 
за действия при аварии.
(2) Лицензиантът или титулярят на раз­
решението поддържа в готовност авариен 
екип, членовете на който са предварително 
определени с вътрешния авариен план.
(3) Аварийните екипи по ал. 2 се осигу­
ряват с необходимите методики и програми 
за анализ, оценка и прогнозиране на ради­
ационните последици, както и технически, 
транспортни и комуникационни средства и 
средства за индивидуална защита.
Чл. 24. В случай на аварийна обстановка 
лицензиантът или титулярят на разрешението 
въвежда в действие вътрешния авариен план 
и по утвърдена схема уведомява МВР чрез 
ГДПБЗН – МВР, председателя на АЯР, както 
и органите на изпълнителната власт, имащи 
отношение към ликвидиране на последиците 
от аварийната обстановка, включително за 
запазване на местопроизшествието и фор­
миране на оперативно-следствена група в 
съответствие с аварийните планове.
Чл. 25. (1) Лице, регистрирало замърсяване 
с радиоактивни вещества на територията на 
страната, уведомява председателя на АЯР 
и оперативния дежурен на ГДПБЗН – МВР. 
(2) При получаване на информация в АЯР 
за съществуваща потенциална опасност от 
трансграничен пренос председателят на АЯР